Gw mau tau Tenaga dari United Kingdom. Jelasin dalam bahasa melayu

Pada tahun 2006, UK menjadi pengguna tenaga kesembilan terbesar dan pengeluar tenaga ke-15 terbesar di dunia. Pada tahun 2007, UK mencatat jumlah keluaran tenaga sebanyak 9.5 kuadrilion Btus, yang terdiri daripada petroleum (38%), gas asli (36%), arang (13%), nuklear (11%) dan sumber boleh baharu yang lain (2%). Pada tahun 2009, UK mengeluarkan 1.5 juta tong petroleum sehari dan mengguna 1.7 juta tong sehari. Pengeluaran petroleum negara ini sudah menyusut, dan UK menjadi pengimport bersih minyak sejak tahun 2005. Pada tahun 2010, UK memiliki rizab petroleum terbukti sekitar 3.1 bilion tong, iaitu yang terbesar di kalangan negara-negara ahli EU.

Pada tahun 2009, UK merupakan pengeluar gas asli terbesar di EU, dan ke-13 terbesar di dunia. Namun demikian, pengeluaran gas asli UK juga menyusut dan negara ini menjadi pengimport bersih sejak tahun 2004. Pada tahun 2009, UK mengeluarkan 19.7 juta tan arang dan menggunakan 60.2 juta tan. Pada tahun 2005, UK mempunyai rizab arang boleh pulih terbukti sebanyak 171 juta tan. Dianggarkan bahawa negara ini mampu mengeluarkan arang sebanyak 7 bilion hingga 16 bilion tan di kawasan-kawasan daratan yang terkenal pasti menerusi pengegasan arang bawah tanah. Berdasarkan tahap penggunaan arang semasa di UK, jumlah sebegini mencukupi untuk UK selama 200 hingga 400 tahun.

Di UK terletaknya sebilangan syarikat tenaga besar, antaranya syarikat gergasi BP dan Royal Dutch Shell.